Osnovna šola Janka Modra, okrožnice za učence

Dol pri Ljubljani

Videm 17, 1262 Dol pri Ljubljani

Datum: 1.6.2017

**ŠPORTNI DAN UČENCEV PREDMETNE STOPNJE,**

**PETEK, 2.6.2017**

 **»ALTERNATIVNI ŠPORTI«**

**I. SPLOŠNE INFORMACIJE in NAVODILA**

1. Za športni dan učencev predmetne stopnje, ki bo jutri,  **PETEK, 2.6.2017**, vsak oddelek prejme posebno okrožnico. Bistvene podatke iz okrožnice si zapišite, zlasti čas odhoda avtobusa na prizorišče športnega dne in potrebščine. Okrožnice bodo objavljene tudi na oglasni deski pri računovodstvu, prav tako seznam udeležencev in njihovih spremljevalcev. Okrožnice bodo objavljene tudi na spletni strani šole.
2. Za učence predmetne stopnje bomo v torek v šoli pripravili malice. Kosilo bo organizirano za vse učence, razen za skupino, ki gre na rafting. Dodatno osvežilno pijačo prinesite od doma!
3. **Na športni dan, zjutraj, bo šolski avtobus po običajnem voznem redu opravil 1. in 2. vožnjo.**
4. Pohodniki morate biti obuti v kvalitetne športne copate z narebranim podplatom. Priporočamo uporabo planinskih čevljev. Vsem udeležencem športnega dne priporočamo, da se po potrebi zaščitite pred nevarnimi sončnimi žarki (krema za sončenje, pokrivalo za glavo). Pohodniki se zaščitite s sredstvi proti klopom. Oblecite se v športna oblačila, primerna napovedanim temperaturam. Ne pozabite na rezervna oblačila.
5. Ob povratku s prizorišč športnega dne boste imeli učenci na voljo čas za kosilo (razen skupine raftinga). Domov odidete s prvim možnim šolskim avtobusom po rednem voznem redu.
6. Vsi udeleženci športnega dne ste se dolžni držati navodil učiteljev, ki vas bodo spremljali oz. vodnikov, ki bodo vodili izvajanje športnega dne, da ne bi prišlo do nesreče oz. poškodbe.

**II. DODATNE INFORMACIJE ZA:**

**9. A**

**Rafting**

Rafting bo potekal po reki Savi, s startom v Medvodah in ciljem v Tacnu.

Udeleženci raftinga morate imeti za aktivnosti na vodi kopalke. Izvajalec bo poskrbel za neoprenske obleke. S seboj morate prinesti dodatno obutev (npr. stari športni copati, nikakor pa natikači), brisačo in vrečko za mokro garderobo. Zaradi hladne vode, je namerno škropljenje prepovedano!!

Odhod **posebnega avtobusa** v Tacen in naprej v Medvode bo **ob 7.20 izpred matične šole.**  Vozači pridete k šoli s 1. vožnjo šolskega avtobusa. Pri matični šoli se morate zbrati tudi udeleženci iz Beričevega in Brinja!!

Udeleženci raftinga se boste v Dol pri Ljubljani vrnili okoli 10.30 ure. Avtobus bo takoj nadaljeval vožnjo po redni liniji šolskega avtobusa.

**Fitnes**

Fitnes vadba bo potekala v športnem centru Chagi, v Ljubljani.

Udeleženci potrebujejo običajno športno opremo, primerno obutev (**čisti** športni copati ali šolski copati z nedrsečim podplatom) in brisačo.

Odhod **posebnega avtobusa** za udeležence fitnesa bo **ob 8.20 izpred matične šole.** Vozači pridete k šoli z 2. vožnjo šolskega avtobusa. Pri matični šoli se morate zbrati tudi udeleženci iz Beričevega in Brinja!!

Povratek v Dol pri Ljubljani je predviden ob 12.00.

**Kolesarjenje ob Savi**

Kolesarjenje bo potekalo na relaciji matična šola (Videm) – Litija - matična šola (Videm).

Kolesarji se pred matično šolo na Vidmu zberete ob 8.30. K matični šoli se boste predvidoma vrnili ob 12.30.

Kolesarji morate imeti svoje, tehnično brezhibno kolo. OBVEZNA je uporaba **ČELADE** IN **ODSEVNEGA BREZROKAVNIKA**.

Kolesarje opozarjamo, da je strogo prepovedano samovoljno oddaljevanje od kolone.

**Pohod po okolici**

Učenci, ki se niste prijavili na športni dan, se morate udeležiti pohoda do Oklega.

Vsi pohodniki se zberete ob 8.20 na igrišču v parku pred šolo. Povratek je predviden ob 13.00.

Želimo vam lep športni dan!

Vodja športnega dne Ravnatelj:

Aleš Lebar Gregor Pečan